# *Projekts*

## LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr. §)

**Grozījumi Ministru kabineta 2016. gada 17. maija noteikumos Nr. 306 “Noteikumi par prasībām uz iepakojumiem izvietojamiem brīdinājumiem par ietekmi uz veselību”**

Izdoti saskaņā ar Tabakas izstrādājumu,

augu smēķēšanas produktu, elektronisko

smēķēšanas ierīču un to šķidrumu   
aprites likuma [7. panta](http://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums#p7) sesto daļu

Izdarīt Ministru kabineta 2016. gada 17. maija noteikumos Nr. 306 “Noteikumi par prasībām uz iepakojumiem izvietojamiem brīdinājumiem par ietekmi uz veselību”(Latvijas Vēstnesis, 2016, 97.nr.; 2017, 51.nr.) šādus grozījumus:

1. Izteikt 19. punktu šādā redakcijā:

“19. Atbilstoši šo noteikumu [2. pielikumam](https://likumi.lv/ta/id/282235#piel2) ir trīs kombinēto brīdinājumu komplekti. Šo noteikumu 2. pielikumā minēto kombinēto brīdinājuma komplektu fotoattēlus digitālā formātā var saņemt vēršoties ar iesniegumu Veselības ministrijā. Katru gadu izmanto vienu kombinēto brīdinājumu komplektu un pēc gada to rotācijas kārtībā nomaina ar citu kombinēto brīdinājumu komplektu. Katrs lietošanai konkrētajā gadā paredzētais kombinēto brīdinājumu komplekts uz katra smēķēšanai paredzētā tabakas izstrādājuma iepakojuma attēlojams pēc iespējas vienādā skaitā.”;

1. Papildināt noteikumus ar 19.1 punktu šādā redakcijā:

“19.1 Šo noteikumu 19. punktā minēto kombinēto brīdinājumu komplektu nomaiņu veic ne vēlāk kā līdz 20. maijam. Ja konkrētajā gadā tiek veikta akcīzes nodokļa maiņa pirms 20. maija, tad kombinēto brīdinājumu komplektu nomaiņa tajā gadā notiek vienlaicīgi ar akcīzes nodokļu izmaiņām likumā “Par akcīzes nodokli” paredzētajā kārtībā. Ja akcīzes nodokļa maiņa plānota vairākas reizes gadā, kombinēto brīdinājumu komplektu nomaiņa notiek vienlaicīgi ar pirmajām akcīzes nodokļa izmaiņām.”.

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: valsts sekretāre I.Dreika